
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 1528 

21 Ιουνίου 2013 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Προδιαγραφές Σύνταξης των Μελετών Διαχείρισης 
Κοινόχρηστων χώρων πρασίνου. 1 

ΔΙΟΡΘΩΣΕΙΣ ΣΦΑΛΜΑΤΩΝ 

Διόρθωση σφάλματος στην υπ’ αριθμ. Κ21178/341/ 
23.4.2013 απόφαση του Γενικού Γραμματέα Απο¬ 
κεντρωμένης Διοίκησης Πελοπόννησου, Δυτικής 


Ελλάδας και Ιονίου. 2 

ΑΠΟΦΑΣΕΙ Σ 

Αριθμ. 125837/726 (1) 


Προδιαγραφές Σύνταξης των Μελετών Διαχείρισης 
Κοινόχρηστων χώρων πρασίνου. 

Ο ΑΝΑΠΛΗΡΩΤΗΣ ΥΠΟΥΡΓΟΣ 
ΠΕΡΙΒΑΛΛΟΝΤΟΣ, ΕΝΕΡΓΕΙΑΣ 
ΚΑΙ ΚΛΙΜΑΤΙΚΗΣ ΑΛΛΑΓΗΣ 

Έχοντας υπόψη: 

1. Τις διατάξεις της παραγράφου 1 του άρθρου 49 
Ν. 998/1979 (ΦΕΚ 289/Α'), όπως τροποποιήθηκε με το 
άρθρο 41 Ν. 4067/2012 (ΦΕΚ 79/Α') «Νέος Οικοδομικός 
Κανονισμός», και ειδικότερα την παράγραφο 1γ αυτού, 
με την οποία εξουσιοδοτείται ο Υπουργός Περιβάλλο¬ 
ντος, Ενέργειας και Κλιματικής Αλλαγής για την έκδοση 
της παρούσας απόφασης. 

2. Την υπ’ αριθμ. 10788/2004 (ΦΕΚ 285/Δ'/5.3.2004) από¬ 
φαση του Υπουργού Περιβάλλοντος, Χωροταξίας και 
ΔημοσίωνΈργων, που αφορά την έγκριση πολεοδομικών 
σταθεροτύπων (εΙαηάαΓάε), και ειδικότερα την παρ. Ε 
του άρθρου 4. 

3. Τις κάτωθι διατάξεις του Ν. 998/1979 «Περί προστα¬ 
σίας δασών και δασικών εν γένει εκτάσεων της χώρας 
(ΦΕΚ 289/Α'): 

α) την παράγραφο 1 του άρθρου 3 όπως ισχύει, 

β) την παράγραφο 2α του άρθρου 4, 

γ) το άρθρο 5 όπως ισχύει, 

δ) τις διατάξεις των άρθρων 14, 41, παράγραφος 1 
άρθρου 49, παράγραφος 1 άρθρου 52. 


3. Τις διατάξεις του άρθρου 18, Ν. 1734/1987 «Βοσκότο¬ 
ποι και ρύθμιση ζητημάτων σχετικών με κτηνοτροφική 
αποκατάσταση και με άλλες παραχωρήσεις καθώς και 
θεμάτων που αφορούν δασικές εκτάσεις (ΦΕΚ 189/Α'). 

4. Τις διατάξεις της παραγράφου 1 και 2 του άρθρου 
36 του Ν. 1854/1989 «Ανάπτυξη και αξιοποίηση της αγρο¬ 
τικής έρευνας και τεχνολογίας - Δασοπροστασία και 
άλλες διατάξεις» (ΦΕΚ 102/Α'). 

5. Τις διατάξεις του άρθρου 25 του Ν. 2945/2001 «Εθνι¬ 
κό σύστημα προστασίας της αγροτικής δραστηριότητας 
και άλλες ρυθμίσεις αρμοδιότητας του Υπουργείου Γε- 
ωργίας» (ΦΕΚ 223/Α'). 

6. Την παρ. 6 του άρθρου 71 του Ν.Δ. 86/1969, όπως 
προστέθηκε με την παρ 8 του άρθρου 4 του Ν. 3208/2003 
(ΦΕΚ 303/Α'). 

7. Την υπ’ αριθμ. Υ46/6.7.2012 (ΦΕΚ 2101/Β') απόφαση 
καθορισμού αρμοδιοτήτων του Αναπληρωτή Υπουρ¬ 
γού Περιβάλλοντος, Ενέργειας και Κλιματικής Αλλαγής 
Σταύρου Καλαφάτη. 

8. Τη σχετική νομολογία 

9. Το άρθρο 90 του π.δ. 63/2005 (Α' 98) και οτι από 
την παρούσα δεν προκαλείται δαπάνη σε βάρος του 
κρατικού προϋπολογισμού, αποφασίζει: 

Αρθρο 1 
Σκοπός 

Σκοπός της παρούσας είναι να οριστούν προδιαγρα¬ 
φές σύνταξης των διαχειριστικών μελετών σύμφωνα 
με το με το άρθρο 41 Ν. 4067/2012 (ΦΕΚ 79/Α') «Νέος 
Οικοδομικός Κανονισμός», και ειδικότερα την παράγρα¬ 
φο 1γ., που αφορούν: 

α) τους χώρους κοινοχρήστων εκτάσεων εντός εγκε¬ 
κριμένου σχεδίου πόλεως ή εντός οικιστικής περιοχής, 
οι οποίες καλύπτονται από δασική βλάστηση, φυσικώς 
ή τεχνητώς δημιουργημένη, 

β) τους χώρους που χαρακτηρίζονται από το εγκεκρι¬ 
μένο σχέδιο πόλης ως κοινόχρηστοι χώροι χωρίς άλλο 
ιδιαίτερο χαρακτηρισμό, αλλά έχουν αποκτήσει εν τοις 
πράγμασι χαρακτήρα πάρκου ή άλσους, 

γ) για κοινόχρηστους χώρους πρασίνου, που περιβάλ¬ 
λονται από τον οικιστικό ιστό χωρίς να έχουν ενταχθεί 
σε σχέδιο πόλης, φέρουν δασική βλάστηση, φυσικώς ή 
τεχνητώς δημιουργηθείσα, 

δ) τα τμήματα των παραπάνω χώρων, τα οποία φέ¬ 
ρουν μη δασική βλάστηση αλλά συνδέονται οργανικά 
με το σύνολο χώρου υπό την έννοια ότι συμβάλλουν 
στη διατήρηση της φυσικής ισορροπίας του συνόλου, 

ε) τα δάση της περίπτωσης ε όπως έχει προστεθεί 
στην παράγραφο 1 του Ν. 86/1969 με το Ν. 3208/2003 
που προορίζονται για αισθητική απόλαυση και αναψυχή. 

Αρθρο 2 

Έργα διαμόρφωσης 

Το σύστημα των κοινόχρηστων χώρων πρασίνου πρέπει 
να καλύπτει μία ποικιλία δραστηριοτήτων ανάλογα με 
την έκτασή τους, αλλά ταυτόχρονα η διαμόρφωσή τους 
πρέπει να γίνεται με τέτοιο τρόπο ώστε να προστατεύ¬ 
εται και να αναδεικνύεται ο φυσικός χαρακτήρας τους. 

1. Στα τεχνικά έργα που κατασκευάζονται, είτε για 
πρώτη φορά είτε σε συντηρήσεις και αναπλάσεις πε¬ 
ριλαμβάνονται ανάλογα την έκτασή τους τα παρακάτω: 

Α) Οι χώροι έκτασης έως 0.1 Ηα διαμορφώνονται με 
παγκάκια, φωτισμό πινακίδες και καλάθια αχρήστων. 
Στους χώρους αυτούς μπορούν επίσης να κατασκευ¬ 
άζονται: 

1. Περιτοιχίσεις ή περιφράξεις με τον αναγκαίο αριθμό 
κυρίων και δευτερευόντων εισόδων. 

2. Χωματουργικές εργασίες ισοπέδωσης και διαμόρ¬ 
φωσης του εδάφους. Διάστρωση κηπαίου χώματος για 
τη βελτίωση του εδάφους (ιδίως όταν πρόκειται για 
αρχική διαμόρφωση του χώρου). 

3. Τοίχοι αντιστήριξης ή υποστήριξης για τη δημιουρ¬ 
γία πλατωμάτων. 

4. Υδραυλικές εγκαταστάσεις για την άρδευση, ύδρευ¬ 
ση και πυρόσβεση, γεωτρήσεις, δεξαμενές εξυπηρέτη¬ 
σης της άρδευσης. 

5. Φυτεύσεις και σπορές, εμπλουτισμός της βλάστη¬ 
σης, στο βασικό καμβά της οποίας θα κυριαρχούν αυ¬ 
τόχθονο είδη ή είδη του μεσογειακού κλίματος. 

Θ.Έργα αποστράγγισης και παροχέτευσης των όμβρι¬ 
ων υδάτων ή έργα ανακύκλωσης αυτών. 

7. Δρόμοι για οχήματα της υπηρεσίας που διαχει¬ 
ρίζεται και προστατεύει το χώρο αστικού πρασίνου 
(δασική υπηρεσία, πυροσβεστική υπηρεσία, υπηρεσία 
του οικείου Ο.Τ.Α.), πεζόδρομοι, μονοπάτια με ή χωρίς 
σκληρές επιστρώσεις, διάδρομοι για Α.Μ.Ε.Α. Σκάλες, 
πλατύσκαλα. 

8. Παιδική χαρά, η οποία θα καλύπτει μέχρι το 5% 
της έκτασης. 

9. Κρήνες, καθιστικά, κιόσκια, πέργολες, προστατευτι¬ 
κοί ή χαμηλοί διακοσμητικοί φράκτες που οριοθετούν 
την επιφάνεια πρασίνου και άλλες παρόμοιες κατα¬ 
σκευές. 

Β) Σε χώρους έκτασης άνω του 0,1 Ηα κατασκευάζο¬ 
νται επί πλέον των παραπάνω: 

Εγκαταστάσεις, με τη χρήση υλικών φιλικών προς το 
φυσικό περιβάλλον (ξύλο, πέτρα, κ.λπ.), που κρίνονται 
αναγκαίες για: 

ί. Αποθήκη εργαλείων, υλικών, μηχανικού εξοπλισμού. 

ϋ. Φυλάκιο εισόδου, όχι μεγαλύτερο των 10 τ.μ. έκαστο. 

μι. Δημόσιο \Λ/0, όχι μεγαλύτερο από 35 τ.μ. έκαστο. 

ιν. Παρατηρητήριο πυρκαγιών (πυροφυλάκειο) εφόσον 
προκύπτει από τη μελέτη διαχείρισης. Ξύλινο κιόσκι 
θέας - κάλυψης από τη βροχή μόνο υπό κατάλληλες 
συνθήκες (χώρου - τοπογραφίας). 


ν. Αναψυκτήριο συνολικού εμβαδού δόμησης έως 120 
τμ. για πάρκα μεγαλύτερα των 4 στρεμμάτων. Σε πάρκα 
μικρότερα των 4 στρ. επιτρέπεται η κατασκευή μικρού 
προσωρινού λυόμενου περιπτέρου έως 9 τ.μ. (3x3). 

νι. Διαμορφώσεις υδάτινων επιφανειών (λίμνες, κα¬ 
ταρράκτες, πίδακες, κανάλια), μόνο εφόσον υπάρχει 
εξασφαλισμένη επάρκεια νερού, συντήρηση και συνεχής 
λειτουργία τους (κατανάλωση ενέργειας). 

νϋ. Διαμορφώσεις χώρων για πολιτιστικές και εκπαι¬ 
δευτικές δραστηριότητες και εκδηλώσεις. 

νϋί. Εικαστικές συνθέσεις (μνημεία, αγάλματα, κ.λπ.) 
τα οποία καταλαμβάνουν μικρό χώρο ως σημειακές 
επεμβάσεις. 

ν. Μετεωρολογικός κλωβός, αν δεν υπάρχουν κοντά 
μετεωρολογικοί σταθμοί. 

2. Κατά τον αρχικό σχεδίασμά ενός πάρκου, η κατα¬ 
σκευή μόνιμων εγκαταστάσεων όπως αναφέρονται στο 
άρθρο 2, επιτρέπεται μόνο στο αναγκαίο μέτρο και σε 
εκτάσεις που δεν έχουν δασική βλάστηση, η δε συνολι¬ 
κά καταλαμβανομένη από τις ανωτέρω εγκαταστάσεις 
έκταση δεν μπορεί να υπερβεί το 5% της συνολικής 
έκτασης και κατ’ ανώτερο όριο τα δέκα στρέμματα. Σε 
υφιστάμενα πάρκα, όταν το ποσοστό του πρασίνου από 
τον αρχικό σχεδίασμά είναι μικρότερο του 80%, λόγω 
υπαρχουσών εγκαταστάσεων, δεν μπορεί να μειώνεται 
με νέα έργα ή αναπλάσεις. 

3 Οι υφιστάμενες υποδομές και εγκαταστάσεις πα¬ 
ραμένουν, ανεξαρτήτως εάν υπερβαίνουν τα ανωτέρω 
όρια, εφόσον έχουν ανεγερθεί με τις προβλεπόμενες 
εγκρίσεις ή περιλαμβάνονται στον αρχικό σχεδίασμά 
του χώρου πρασίνου. 

4. Κατά τον ίδιο παραπάνω σχεδίασμά οργανώνεται 
η πρόσβαση του χώρου με οχήματα και προβλέπονται 
χώροι στάθμευσής τους εκτός του χώρου πρασίνου, 
κατά προτίμηση στα όρια του αυτού ή πλησιέστερα 
προς αυτά, μονοπάτια για πεζούς κ,λπ. 

5. Όλα τα φυτοτεχνικά έργα θα κατανέμονται στο χώρο 
με βάση γενικό σχέδιο αρχιτεκτονικής διαρρύθμισης. 

6. Η υπ’ αριθμ. 76936/3992/7.12.1987 απόφαση Υπουρ¬ 
γού Περιβάλλοντος, Χωροταξίας και Δημοσίων Έργων 
«Κατηγορίες, όργανα και διαδικασία ελέγχου για την 
ανέγερση προσωρινών λυόμενων κατασκευών σε κοι¬ 
νόχρηστους χώρους», δεν ισχύει στην περίπτωση των 
χώρων πρασίνου. 

Αρθρο 3 

Περιεχόμενο Διαχειριστικών Μελετών 

1. Στοιχεία μελετών 
Α) Εισαγωγή - Ιστορικό του χώρου 
Γίνεται αναφορά στην προέλευση της έκτασης: εάν 
προέρχεται από δασικές ή αγροτικές εκτάσεις, εάν πρό¬ 
κειται για αναδασωτέα έκταση, εάν προέρχεται από 
καταργηθέντα στρατόπεδα ή άλλης πρότερης χρήσης 
έκταση, εάν προέρχεται από οικοπεδική έκταση απαλ- 
λοτριωθείσα για τη δημιουργία χώρου αστικού πρασί¬ 
νου, σύμφωνα με πληροφορίες, οι οποίες θα πρασχε- 
θούν μετά από αίτησή τους από τις αρμόδιες υπηρεσίες. 
Β) Ιδιοκτησιακή κατάσταση - Διοικητική υπαγωγή 
Περιγράφεται το ιδιοκτησιακό καθεστώς της έκτασης, 
χρήση, νομή ή δουλείες που υφίστανται σε αυτήν. Επί¬ 
σης, τυχόν όροι παραχώρησης, επιτρεπτής επέμβασης, 
χρήσης και λειτουργίας. 

Γίνεται αναφορά σε τυχόν διεκδικήσεις, αγωγές, κα¬ 
ταπατήσεις, δίκες, απαλλοτριώσεις κ.λπ. 

Αναφέρονται άλλες εμπλεκόμενες ή συναρμόδιες υπη¬ 
ρεσίες (αρχαιολογική υπηρεσία, κτηματική υπηρεσία του 
δημοσίου, πολεοδομική υπηρεσία κ.λπ.). 

Γ) Χωροταξικές και πολεοδομικές πληροφορίες 

Γίνεται αναφορά στο χωροταξικό και πολεοδομικό 
καθεστώς της έκτασης και της γύρω αστικής περιοχής. 
Αναφέρεται ειδικότερα: το χωροταξικό και πολεοδομικό 
σχέδιο ή η ΖΟΕ που υπάγεται η έκταση, το σχέδιο πόλης 
στο οποίο αυτή περιλαμβάνεται, εάν έχει εξασφαλιστεί 
η κοινοχρησία της με τη συντέλεση των αναγκαίων 
απαλλοτριώσεων, εάν εμπίπτει στην αιγιαλίτιδα ζώνη, 
εάν έχει άλλον χαρακτηρισμό κ.ά. 

Δ) Περιγραφή του χώρου 

I. Όρια και θέση στον αστικό ιστό 

Αποτυπώνεται η έκταση σε τοπογραφικό διάγραμμα 

κατάλληλης κλίμακας, εξαρτημένο από το Ελληνικό Γε- 
ωδαιτικό Σύστημα Αναφοράς σύστημα συντεταγμένων 
ΕΓΣΑ '87 σε ψηφιακή μορφή. Στο διάγραμμα του σχεδίου 
της πόλης ή του οριοθετημένου οικισμού εντοπίζεται η 
θέση του χώρου πρασίνου και περιγράφεται αδρομερώς 
η υφιστάμενη και η δυνατή λειτουργία του χώρου από 
τους κατοίκους. Περιγράφεται η ευκολία προσέγγισης 
του χώρου και η ύπαρξη χώρου στάθμευσης. Δίδονται 
άλλες πληροφορίες σχετικές με τη θέση του συγκεκρι¬ 
μένου χώρου πρασίνου στον αστικό ιστό ή στον οικισμό. 

II. Τοπογραφία του χώρου 

Γίνεται αναφορά στις κλίσεις του εδάφους, στη δυνα¬ 
τότητα ή την ευκολία προσέγγισης και διακίνησης του 
κοινού στο χώρου. Στο βασικό τοπογραφικό διάγραμμα 
με τα όρια του χώρου, της προηγούμενης παραγράφου, 
πρέπει να υπάρχουν και χωροσταθμικές καμπύλες ανά¬ 
λογου ισοδιάστασης που δίνουν την πλήρη εικόνα για 
το ανάγλυφο του χώρου. Γίνεται αναφορά στο μέγιστο 
κι ελάχιστο υψόμετρο, την έκθεση ως προς τον ορίζο¬ 
ντα, τη γειτνίαση του χώρου προς τη θάλασσα ή άλλες 
υδάτινες επιφάνειες. Αποτυπώνονται οι τυχόν χώροι 
ισοπέδωσης - διαμόρφωσης. 

III. Εδαφολογικά στοιχεία 

Γίνεται αναφορά στο γεωλογικό υπόθεμα, στο είδος 
και το βάθος του εδάφους, στην κοκκομετρική του σύ¬ 
σταση, στην περιεκτικότητά του σε οργανική ουσία, 
στην οξύτητα και τη γονιμότητά του, στο πορώδες του, 
σε τυχόν φαινόμενα διάβρωσης και συμπίεσης από (προ) 
υφιστάμενες χρήσεις, που οδηγούν σε ασφυξία των 
φυτών και στην έλλειψη ανακύκλωσης των θρεπτικών 
στοιχείων. Γίνεται επίσης αναφορά στις συνθήκες ρύ¬ 
πανσης του εδάφους (από τοξικούς κυρίως ρυπαντές), 
στην υδατοδιαπερατότητα και υδατοσυγκράτησή του, 
στην αλατότητα του, καθώς και στην ύπαρξη ή μη βαθ¬ 
μιδών συγκράτησης. Γίνεται κατάταξή του σε ποιότητα 
τόπου με το σύστημα του ΡΑΟ. 

IV. Μετεωρολογικά στοιχεία 

Αναφέρονται το ύψος και η ετήσια κατανομή των βρο¬ 
χοπτώσεων, οι μέγιστες και οι ελάχιστες θερμοκρασίες, 
οι ημέρες παγετού και χιονοκάλυψης, οι επικρατούντες 
άνεμοι, η ατμοσφαιρική υγρασία, καθώς και άλλα στοι¬ 
χεία του φυσικού περιβάλλοντος που κρίνονται σκόπι¬ 
μα για την απόδοση της μετεωρολογικής κατάστασης 
αυτού. Παρατίθεται θερμο-ομβρομετρικό διάγραμμα και 
ανεμόγραμμα. Μελετάται η δυνατότητα τοποθέτησης 
μετεωρολογικών οργάνων ελάχιστης υποδομής αν δεν 
υπάρχουν κοντά μετεωρολογικοί σταθμοί. 


V. Βιοκλιματική κατάσταση 

Σε αποσπάσματα των τριών βιοκλιματικών χαρτών 
της Ελλάδας εντοπίζεται η θέση του αστικού χώρου 
πρασίνου. Στη συνέχεια γίνεται η κατάταξη του χώρου 
στους βιοκλιματικούς ορόφους, τους βιοκλιματικούς χα¬ 
ρακτήρες και τις ζώνες βλάστησης (κατά Μαυρομάτη). 
Περιγράφονται πιθανές αποκλίσεις από την ανωτέρω 
κατάταξη. 

VI. Υπάρχουσα φυσική βλάστηση στη γύρω περιοχή 

Περιγράφεται η φυσική βλάστηση που βρίσκεται στη 

γύρω περιοχή και εμφανίζει οικολογική διασύνδεση με 
αυτήν του μελετώμενου χώρου πρασίνου. Η συγκεκρι¬ 
μένη βλάστηση εντοπίζεται σε διατηρούμενα φυσικά 
στοιχεία εντός ή εκτός του αστικού ιστού, όπως ρέματα, 
λόφους, περιαστικές περιοχές, δάση που εγκλωβίστηκαν 
στην πόλη και τμήματά τους διατηρήθηκαν κ.ά. 

VII. Υπάρχουσα βλάστηση στο χώρο 

1) Καταρτίζεται πλήρης κατάλογος της υφιστάμενης 
βλάστησης κατά φυτικό είδος και κατά σειρά συχνό¬ 
τητας εμφάνισή του. 

2) Περιγράφεται η υπάρχουσα τεχνητή ή φυσική βλά¬ 
στηση και η τυχόν κατά ενότητες εμφάνισή της (π.χ. 
πευκοδάσος, θαμνώνες, ανθώνες, γκαζόν κλπ.). 

3) Γίνεται καταγραφή αυτής στο τοπογραφικό διά¬ 
γραμμα του χώρου πρασίνου. 

4) Αναφέρονται τα κυριαρχούντο φυτικά είδη κατά 
μέρη ή στο σύνολο του χώρου. 

5) Καταγράφεται η μίξη πλατύφυλλων και κωνοφόρων 
ειδών, καθώς και η ομήλικη ή ανομήλικη εμφάνιση των 
δενδρωδών ειδών. 

6) Περιγράφεται το ύψος και εκτιμάται η ηλικία των 
δένδρων, καθώς και η διαμόρφωση της κόμης τους. 

7) Εκτιμάται το ποσοστό της επιφάνειας στην οποία 
υπάρχουν μεγάλα δένδρα με υπόσκιους χώρους. 

8) Αναφέρεται η παρουσία και διασπορά ιδιαίτερα 
μεγάλων δένδρων με πλήρως ανεπτυγμένη κόμη, καθώς 
και η ειδική προστασία αυτών. Γίνεται αποτύπωση αυ¬ 
τών στο τοπογραφικό διάγραμμα του χώρου πρασίνου. 

9) Περιγράφονται άλλες ενότητες (χώροι που προορί¬ 
ζονται ή υπάρχουν εγκατεστημένοι θαμνώνες, ανθώνες, 
γκαζόν κ.ά.) και γίνεται καταγραφή αυτών στο τοπο- 
γραφικό διάγραμμα του χώρου πρασίνου. 

10) Εκτιμάται η υγεία της βλάστησης και περιγρά- 
φεται η φυτοϋγειονομική κατάστασή της. Τυχόν συ¬ 
χνά εμφανιζόμενες προσβολές από έντομα, μύκητες, 
επίφυτα, τοξικούς ρυπαντές, ασθένειες και ζημιές από 
ανεμορριψίες - ανεμοθλασίες ή χιονορριψίες - χιονο- 
θλασίες, παγετούς κ,λπ. 

11) Αν πρόκειται για τεχνητή βλάστηση, προσδιορίζε¬ 
ται ο χρόνος αρχικής εγκατάστασής της. Η βλάστηση 
που προτιμάται είναι η μεσογειακή, η οποία δεν έχει 
απαιτήσεις σε νερό ή έχει ελάχιστες. 

VIII. Υδατικές συνθήκες 

Περιγράφεται τυχόν παρουσία στο χώρο (πηγές, ρέ¬ 
ματα με συνεχή ροή). Παρέχονται πληροφορίες για τον 
υδροφόρο ορίζοντα, την ποιότητα του νερού, την ύπαρξη 
γεωτρήσεων, με εκτίμηση της παροχής τους. Περιγρά- 
φεται η ύπαρξη ή η δυνατότητα σύνδεσης του χώρου 
με το δίκτυο ύδρευσης της πόλης και η επάρκεια του 
νερού. Μελετάται η δυνατότητα δημιουργίας κρηνών εκ 
της διαθεσίμου ποσότητας νερού, καθώς και ο τρόπος 
τροφοδοσίας με νερό των πυροσβεστικών κρουνών, 
όπως των υδατοδεξαμενών, που χρησιμοποιούνται για 

την αντιμετώπιση συμβάντων πυρκαγιών. Αναφέρεται 
επίσης ο τρόπος τροφοδοσίας με νερό των διαφόρων 
εγκαταστάσεων, όπως των κτηρίων, του φυλακίου, του 
\Λ/0. Εξετάζεται τέλος η δυνατότητα άρδευσης μέρους 
του χώρου πρασίνου, όπου ή όταν απαιτείται, και από 
ποιους υδατικούς πόρους γίνεται αυτό. 

IX. Πανίδα 

Αναφέρεται η φυσική παρουσία (μόνιμη ή εποχιακή) 
θηλαστικών, πτηνών, αμφιβίων, ψαριών και άλλων ζώων 
στο χώρο πρασίνου, που σχετίζονται με την υπάρχουσα 
βλάστηση, το έδαφος και το νερό, ή με άλλα στοιχεία 
του χώρου αυτού. Εντοπίζονται σημεία αναπαραγωγής 
ή φωλεοποίησης και προτείνονται μέτρα προστασίας. 

Ε) Υπάρχουσες υποδομές 

ί. Περίφραξη του χώρου 

Αναφέρεται εάν υπάρχει περίφραξη ή μαντρότοιχος 
και η κατάστασή τους, οι υπάρχουσες είσοδοι υπηρε¬ 
σιακών οχημάτων και οι ανθρωποθυρίδες. Εκτιμάται η 
επάρκεια, η σκοπιμότητα και η λειτουργικότητά τους. 

ϋ. Κτηριακές εγκαταστάσεις 

Περιγράφεται ο αριθμός τους, η διασπορά τους, η χρή¬ 
ση και η λειτουργικότητά τους, ο φορέας διαχείρισής 
τους και, στην περίπτωση που τα χρησιμοποιούν άλλοι 
φορείς, η κατάστασή τους (κτήρια διοίκησης, αναψυ- 
κτήρια, αποθήκες, \Ν 0 κ.λπ.). Αποτυπώνονται με ακρί¬ 
βεια στο τοπογραφικό διάγραμμα του χώρου πρασίνου. 
Εκτιμάται η αναγκαιότητά τους συνεκτιμώντας και τη 
συμβατότητά τους με τον υφιστάμενο χώρο πρασίνου 
και μπορεί να προτείνεται η απομάκρυνση απαξιωμένων 
εγκαταστάσεων ή κτηρίων. 

μι. Αλλες εγκαταστάσεις 

Αποτυπώνονται με ακρίβεια στο τοπογραφικό διά¬ 
γραμμα του χώρου πρασίνου υπάρχουσες, άλλες των 
κτηριακών, εγκαταστάσεις, όπως γήπεδα, παιδικές χα¬ 
ρές, θέατρα, κιόσκια, πέργκολες, σιντριβάνια, κρήνες 
κ.λπ. Εκτιμάται η αναγκαιότητά τους συνεκτιμώντας 
και τη συμβατότητά τους με τον υφιστάμενο χώρο 
πρασίνου. 

ίν. Δίκτυο δρόμων, πεζοδρόμων, μονοπατιών, πλατειών 

Αποτυπώνονται με ακρίβεια στο τοπογραφικό διά¬ 
γραμμα του χώρου αστικού πρασίνου οι εντός αυτού 
δρόμοι, πεζόδρομοι, μονοπάτια και πλατείες. Υπολογίζε¬ 
ται η συνολική και η επιμέρους επιφάνειά τους. Διαχω¬ 
ρίζεται το δίκτυο ανάλογα με το εάν καταλαμβάνεται 
από σκληρές επιφάνειες (άσφαλτος, τσιμέντο, πλακό¬ 
στρωση), από χαλικοστρωμένες επιφάνειες, και από 
χωμάτινες επιφάνειες. Γίνεται εκτίμηση της επάρκειας 
ή της περίσσιας του δικτύου, της λειτουργικότητάς του, 
της αισθητικής του και εκτιμάται η ανάγκη περιορισμού 
ή επέκτασής του, καθώς και αναμόρφωσης της ρυμο¬ 
τομίας του χώρου. Στις περιπτώσεις που δεν υπάρχει 
τέτοιο δίκτυο, εντοπίζονται τμήματα και διαδρομές που 
έχουν συχνή χρήση από τους επισκέπτες, καθώς και 
τυχόν φαινόμενα συμπίεσης ή διάβρωσης του εδάφους. 
Ανάλογος εντοπισμός γίνεται και στις περιπτώσεις που 
υπάρχει το παραπάνω δίκτυο, αλλά το κοινό δεν περιο¬ 
ρίζεται σε αυτό, και επεκτείνεται δραστηριοποιούμενο 
αναψυχικά σε τμήματα του χώρου πράσινου, τα οποία, 
εξαιτίας τούτου εμφανίζουν υποβάθμιση. 

ν.'Εργα προστασίας των εδαφών και παροχέτευσης 
όμβριων υδάτων 

Αναφέρεται εάν υπάρχουν βαθμίδες συγκράτησης 
εδαφών ή αναλημματικοί τοίχοι, για τη διαμόρφωση 


επιπέδων επιφανειών (στις περιπτώσεις χώρων με επι¬ 
κλινή εδάφη) και αποτυπώνονται με ακρίβεια στο το- 
πογραφικό διάγραμμα του χώρου πρασίνου. Ομοίως 
αναφέρονται και αποτυπώνονται τυχόν αποχετευτικοί 
ή αποστραγγιστικοί τάφροι (επενδυμένοι ή μη), καθώς 
και τεχνικά έργα (οχετοί, μικρογέφυρες). Εντοπίζονται 
σημεία διαβρώσεων ή κατακλύζόμενα τμήματα με κάθυ- 
γρα ή βαρέα εδάφη και εκτιμάται η ανάγκη εκτέλεσης 
έργων σε αυτά. 

νί. Αρδευτικό, υδρευτικό και πυροσβεστικό σύστημα 
Γίνεται αναφορά στην προέλευση, την ποσότητα και 
την ποιότητα του νερού (δίκτυο της πόλης, πηγές, γε¬ 
ωτρήσεις κ.λπ.). Εκτιμάται η επάρκεια και η καταλληλό¬ 
τητα του νερού για ύδρευση (σε κρήνες, αναψυκτήριο), 
για πυρόσβεση και, στις περιπτώσεις που απαιτείται, 
για άρδευση. Περιγράφεται το δίκτυο διανομής, εάν 
υπάρχει, και επισυνάπτεται τυχόν υπάρχον διάγραμμα 
σωληνώσεων ή ανοικτών αγωγών. Εντοπίζονται και ση¬ 
μειώνονται τροφοδοτούμενα σημεία παροχών (κρήνες, 
ννο, πυροσβεστικοί κρουνοί, λίμνες, σιντριβάνια κ.ά.), 
καθώς και υπάρχουσες δεξαμενές νερού. Περιγράφεται 
το αρδευτικό σύστημα, εάν υπάρχει (με κατάκλυση, με 
τεχνητή βροχή, με στάγδην άρδευση, 
νϋ. Φωτισμός 

Περιγράφεται ο υπάρχων φωτισμός. Εντοπίζονται φω¬ 
τιζόμενα τμήματα και διαδρομές του χώρου με ελλειπή 
ή μη επαρκή φωτισμό, τα οποία, κατόπιν αιτιολόγησης, 
προτείνεται να φωτιστούν. Μελετάται ο χώρος σε σχέση 
με τη φωτορύπανση των φυτών, λόγω των υφιστάμενων 
συνθηκών φωτισμού, και προτείνονται μέτρα. 

ΣΤ) Προτεινόμενα έργα και υποδομές 
ί. Διαμόρφωση του εδάφους 

Προτείνονται οι αναγκαίες χωματουργικές εργασίες, 
με τις οποίες θα δοθεί η τελική μορφή της επιφάνειας 
του εδάφους, ώστε να εξυπηρετείται ταυτοχρόνως η 
λειτουργικότητα του χώρου και η λειτουργία του χώρου 
πρασίνου ως φυσικό σύστημα. Για την πραγματοποίη¬ 
ση των χωματουργικών εργασιών λαμβάνεται υπόψη 
η υφιστάμενη βλάστηση, και κυρίως η αποτελούμενη 
από δένδρα και θάμνους, για να μην καταστραφεί, είτε 
άμεσα, με τις πραγματοποιούμενες εργασίες, είτε έμ¬ 
μεσα, με τη μεταβολή των εδαφικών συνθηκών, που θα 
οδηγήσουν σε νεκρώσεις των φυτικών ειδών (π.χ. με 
την αλλαγή των συνθηκών αερισμού, με την αλλαγή 
των συνθηκών προσρόφησης των θρεπτικών στοιχεί¬ 
ων, καθώς και της τροφοδότησης με νερό του ριζικού 
συστήματος των φυτών, με τις νεκρώσεις των λεπτών 
ριζών, που μπορεί να οδηγήσουν σε σηψηρριζίες κ.λπ.). 
Επιφανειακό έδαφος, εμπλουτισμένο με οργανική ουσία 
ή διαμορφωμένο σε ορίζοντες διαχωρίζεται, συγκεντρώ¬ 
νεται και φυλάσσεται το χρήσιμο, για να διαστρωθεί 
στις τελικές επιφάνειες που θα διαμορφωθούν, 
ϋ. Δομικά έργα διαμόρφωσης του εδάφους 
Με βάση την επιδιωκόμενη διαμόρφωση του εδάφους 
της προηγούμενης παραγράφου, προτείνονται τα ανα¬ 
γκαία δομικά έργα, όπως αναλημματικοί τοίχοι, επεν¬ 
δύσεις τάφρων, όπως και κάθε άλλο δομικό έργο που 
κρίνεται απαραίτητο για τη συγκράτηση και βασική δι¬ 
αμόρφωση του εδάφους. Οι τοίχοι αντιστήριξης πρέπει 
να έχουν προσαρμογή στην κλίμακα και στο περιβάλλον 
του χώρου. Νέοι ή υφιστάμενοι τοίχοι αντιστήριξης κα¬ 
λύπτονται από πέτρα (εφόσον δεν έχουν κατασκευαστεί 
από αυτήν) ή από αναρριχητική βλάστηση. 

μι. Βελτίωση του εδάφους 

Λαμβάνονται δείγματα εδάφους, γίνεται εδαφολογική 
ανάλυση και προτείνονται μέτρα για τη βελτίωσή του. 
Αυτά συνίστανται στη διασπορά καταλλήλου κηπαίου 
χώματος, στην οργανική λίπανση του εδάφους, στη 
μηχανική κατεργασία του κ.λπ., για τη βελτίωση των 
εδαφικών συνθηκών του χώρου. 

ίν.Έργα ύδρευσης, άρδευσης, πυρόσβεσης 

Διερευνάται η δυνατότητα άρδευσης του χώρου, όπου 
κι όταν απαιτείται, κατά το δυνατόν από ανεξάρτη¬ 
τες πηγές υδροδότησης (εκτός του δικτύου ύδρευσης). 
Εξετάζεται η ποιότητα και η ποσότητα του διαθέσιμου 
νερού. Προτείνεται η μέθοδος άρδευσης (με κατάκλυση, 
με τεχνητή βροχή, με στάγδην άρδευση) και προσδιο¬ 
ρίζεται η μονίμως ή η περιοδικώς αρδευόμενη επιφά¬ 
νεια. Προτείνεται αδρομερώς το είδος και το μήκος 
του υπόγειου δικτύου σωληνώσεων ή των αρδευτικών 
τάφρων. Μελετάται υδραυλικά ο χώρος για την άρδευ¬ 
ση, την ύδρευση και την πυρόσβεση ή για τη βελτίωση 
υφισταμένων δικτύων. Προτείνονται οι θέσεις των πυ¬ 
ροσβεστικών κρουνών. Επίσης εξετάζεται η δυνατότητα 
μέτρων εξοικονόμησης και επαναχρησιμοποίησης του 
νερού, όπως εκμετάλλευσης των όμβριων υδάτων με 
ανακύκλωση με σκοπό την άρδευση του χώρου τις πε¬ 
ριόδους ανομβρίας. 

ν. Αρχιτεκτονική διαρρύθμιση του χώρου 

• Αποτυπώνεται με ακρίβεια στο τοπογραφικό δι¬ 
άγραμμα του χώρου το βασικό δίκτυο των δρόμων, 
πεζοδρόμων, μονοπατιών και πλατειών, του οποίου η 
επιφάνεια δεν πρέπει να ξεπερνά το 10% του συνολικού 
χώρου. Για τη χωροθέτηση των δρόμων και πεζοδρόμων 
λαμβάνονται υπόψη ίχνη υφιστάμενων διαδρομών ή δι¬ 
αδρομές κίνησης επισκεπτών δημιουργημένες από την 
υφιστάμενη χρήση του χώρου ή επιφάνειες συναθροίσε¬ 
ων. Ανάλογα με το σχήμα του χώρου και την τοπογρα- 
φική του διαμόρφωση, το δίκτυο δρόμων - πεζοδρόμων 
μπορεί να έχει υψομετρική ή ελεύθερη διάταξη. Γ ενικά, 
η αυστηρή συμμετρία είναι ξεπερασμένη και συνιστάται 
ν’ αποφεύγεται. Το δίκτυο πεζοδρόμων πρέπει κατά το 
δυνατόν να έχει ομοιόμορφη κατανομή και πυκνότητα, 
και με την παρουσία του να εξυπηρετείται η κηποτε- 
χνική διαρρύθμιση του χώρου. 

• Χωροθετούνται οι αναγκαίες εγκαταστάσεις και οι 
προτεινόμενες χρήσεις, καθώς επίσης και οι μορφές 
της βλάστησης (εάν συγκροτούν σύνολα, π.χ. ανθώνας, 
κυπαρισσώνας, ελαιώνας, μεσογειακά αρωματικά φυτά 
κ.λπ.). 

• Σε συνάρτηση με το υπάρχον ή το προτεινόμενο δί¬ 
κτυο πεζοδρόμων, ορίζονται η κύρια ή οι κύριες είσοδοι 
για υπηρεσιακά οχήματα και πεζούς, καθώς και τυχόν 
αναγκαίες ανθρωποθυρίδες, ανάλογα με το μέγεθος 
του πάρκου, την τοπική ή υπερτοπική του σημασία ή 
λειτουργία και τον αναμενόμενο αριθμό επισκεπτών. 

• Προτείνονται χώροι, οι οποίοι θα διαμορφωθούν κα¬ 
τάλληλα, για στάθμευση αυτοκινήτων εκτός του χώρου 
πρασίνου αλλά θα γειτνιάζουν με αυτόν. 

νί Κτηριακές εγκαταστάσεις - Αλλες εγκαταστάσεις 

Περιγράφεται αδρομερώς το είδος, το μέγεθος και η 
λειτουργία των κτηριακών εγκαταστάσεων, όπως αυ¬ 
τές προσδιορίζονται στα άρθρα 2 και 3 της παρούσας. 
Αναφέρεται η επιφάνεια που καταλαμβάνουν και από 
πλευράς ύψους θα πρέπει να είναι ισόγειες κατασκευές. 


Απαιτείται αρχιτεκτονική μελέτη για την κατασκευή 
κάθε κτηριακής εγκατάστασης. Προτείνονται εγκατα¬ 
στάσεις για την προστασία και διαχείριση του χώρου 
(π.χ. κατασκευή πυροφυλακείου). 

νϋ. Περίφραξη - Μαντρότοιχος 

Προτείνεται η μορφή και το είδος της περίφραξης 
(συρμάτινη περίφραξη, μαντρότοιχος ή άλλου είδους 
υλικά), που οριοθετούν και προστατεύουν το χώρο από 
καταπατήσεις, φθορές, ανεξέλεγκτη κίνηση οχημάτων 
και πεζών. Αναλόγως των συνθηκών που επικρατούν 
στο χώρο ή λόγω του μικρού μεγέθους του, μπορεί ν’ 
αποφασίζεται να μην υπάρχει περίφραξη (για μια τέ¬ 
τοια απόφαση κατατίθεται τεκμηριωμένη αιτιολογία). 
Την περίφραξη μπορεί να υποκαθιστούν επιλεγμένοι 
διακοσμητικοί ογκόλιθοι, ειδικά διατεταγμένοι και σε 
συνδυασμό με την εγκατάσταση κατάλληλης βλάστη¬ 
σης. Την περίφραξη μπορεί επίσης να υποκαθιστά πυ¬ 
κνή λωρίδα βλάστησης δένδρων ή θάμνων (που κυρίως 
συστήνεται), η οποία, με τα ενδεικνυόμενα φυτά σε 
κατάλληλη διάταξη, εξασφαλίζει (όπου απαιτείται) την 
οπτική ή ηχητική απομόνωση του χώρου. 

νϋί. Φωτισμός 

Προσδιορίζεται το είδος, η ένταση και η κατανομή 
του φωτισμού στο χώρο. Ο φωτισμός πρέπει να είναι 
ο ενδεδειγμένος για την ασφάλεια της κίνησης των 
περιπατητών και την προστασία του χώρου. Μπορεί να 
φωτίζονται πολυσύχναστα τμήματα ή βασικές διαδρο¬ 
μές του χώρου, που εξυπηρετούν την αναψυχή και την 
παραμονή του κοινού σε αυτόν κατά τις βραδινές ώρες. 
Γ ενικά, αποφεύγεται ο έντονος φωτισμός στο σύνολο 
της επιφάνειας του χώρου, για να μη δημιουργούνται 
προβλήματα φωτορύπανσης στα φυτά, αλλά και να 
διευκολύνεται η εγκατάσταση της πανίδας σε αυτόν 
(ιδιαίτερα της ορνιθοπανίδας). Μόνος ο φωτισμός δεν 
εξασφαλίζει τη φύλαξη και την προστασία του χώρου. 
Μπορεί επίσης να υπάρχει ρυθμιζόμενη ένταση του φω¬ 
τισμού ή και διακοπή (μερική ή ολική) αυτού πέραν κά¬ 
ποιας νυκτερινής ώρας, η οποία ρυθμίζεται σύμφωνα με 
τον κανονισμό λειτουργίας του χώρου. Για την έγκριση 
και υλοποίηση του έργου, είναι απαραίτητη η σύνταξη 
ηλεκτρολογικής - μηχανολογικής μελέτης η οποία θα 
εστιάζει στην χρησιμοποίηση των εναλλακτικών μορφών 
ενέργειας φιλικών προς το περιβάλλον. 

Ζ) Προτεινόμενη βλάστηση 

• Προτείνονται τα ενδεδειγμένα για φύτευση φυτά και 
περιγράφεται η συγκροτούμενη βλάστηση. 

• Ο σχεδιασμός της φύτευσης υπακούει στους σχε- 
διαστικούς κανόνες που ακολουθήθηκαν κατά τη δημι¬ 
ουργία του χώρου πρασίνου ή ακολουθούν αυτούς που 
προτείνονται κατά τον ανασχεδιασμό του. 

• Η επιλογή των φυτικών ειδών γίνεται σύμφωνα με 
τις συνθήκες του τόπου και το φυσικό περιβάλλον της 
ευρύτερης περιοχής. Έτσι, αναλόγως των συνθηκών, 
προτιμώνται φυτικά είδη ανθεκτικά στην ατμοσφαιρική 
ρύπανση, ευρύοικα, με μηχανική αντοχή, με αντοχή στις 
υψηλές θερμοκρασίες, την ξηρασία και το αλάτι, φυτικά 
είδη που βοηθούν στη μείωση των θορύβων κ.λπ. Επίσης, 
προτιμώνται φυτικά είδη γηγενή, προσαρμοσμένα στο 
οικείο φυσικό περιβάλλον, που χαρακτηρίζουν φυσιο¬ 
γνωμικά και οικολογικά τον τόπο. Επιδίωξη είναι τα αστι¬ 
κά τούτα περιβάλλοντα να προσεγγίζουν στα φυσικά. 

• Τεκμηριώνεται η ανάγκη μετατροπής αρδευόμενης 
βλάστησης στο χώρο πρασίνου σε μη αρδευόμενη, και 
το αντίθετο. Χειρισμοί για την πραγματοποίηση αυτού 
του σκοπού. 

• Εξετάζεται η διασύνδεση του χώρου πρασίνου με 
τους λοιπούς κοινόχρηστους της πόλης, και ιδιαίτερα 
με τους πλησιέστερους σε αυτόν. Επίσης, εξετάζεται 
η διασύνδεσή του με το περιαστικό πράσινο, με τις 
δενδροστοιχίες και το ιδιωτικό πράσινο. Κρίσεις - προ¬ 
τάσεις για την ένταξη του χώρου σε δίκτυο πρασίνου 
της πόλης. 

• Εκτιμώμενη συνεισφορά στο στόχο της επάρκειας 
πρασίνου της πόλης. 

Η) Εκτιμώμενες ωφέλειες στη λειτουργία της πόλης 

Εκτιμώμενες περιβαλλοντικές, κοινωνικές και οικο¬ 
νομικές ωφέλειες στη λειτουργία της πόλης από τις 
προσφορές του συγκεκριμένου χώρου πρασίνου. Για 
τις εκτιμήσεις λαμβάνεται υπόψη η υφιστάμενη και 
η μελλοντική επισκεψιμότητα του χώρου, καθώς και 
η ανθρωποχωρητικότητα αυτού πέραν της οποίας, ο 
χώρος δεν προσφέρει τις αναμενόμενες ωφέλειες και 
υποβαθμίζεται. 

Θ) Προτεινόμενα διοικητικά και διαχειριστικά μέτρα 

Προτείνονται διοικητικά και διαχειριστικά μέτρα απορ- 
ρέοντα από τις διαπιστώσεις, τις κρίσεις και τις προτά¬ 
σεις της παρούσας, που κρίνονται σκόπιμο να ληφθούν 
για την ορθή (ή την ορθότερη) λειτουργία του χώρου 
πρασίνου. 

ΠΕΡΙΕΧΟΜΕΝΟ ΤΕΧΝΙΚΩΝ ΕΚΘΕΣΕΩΝ ΕΡΓΑΣΙΩΝ 

Περιγραφή του χώρου 

Αποτυπώνεται η έκταση σε τοπογραφικό διάγραμμα 
κατάλληλης κλίμακας, εξαρτημένο από το Ελληνικό Γε- 
ωδαιτικό Σύστημα Αναφοράς σύστημα συντεταγμένων 
ΕΓΣΑ ’87 σε ψηφιακή μορφή, με τις προτάσεις κατα¬ 
σκευής. 

Φυσική βλάστηση 

Περιγράφεται η φυσική βλάστηση που βρίσκεται στη 
γύρω περιοχή και εμφανίζει οικολογική διασύνδεση με 
αυτήν του μελετώμενου χώρου πρασίνου. Για το χώρο 
πρασίνου καταρτίζεται πλήρης κατάλογος της υφιστά¬ 
μενης βλάστησης κατά φυτικό είδος και κατά σειρά 
συχνότητας εμφάνισή του Περιγράφεται η υπάρχουσα 
τεχνητή ή φυσική βλάστηση και η τυχόν κατά ενότη¬ 
τες εμφάνισή της (π.χ. πευκοδάσος, θαμνώνες, ανθώνες, 
γκαζόν κ.λπ.). Γίνεται καταγραφή αυτής στο τοπογρα- 
φικό διάγραμμα του χώρου πρασίνου. 

Υπάρχουσες υποδομές 

Όπως στο περιεχόμενο των διαχειριστικών σχεδίων. 

Προτεινόμενα έργα 

Περιγράφονται περιληπτικά τα προτεινόμενα έργα με 
ορίζοντα πέντε ετών και με ετήσιο προϋπολογισμό και 
είναι δυνατόν να προταθούν διοικητικά και διαχειριστικά 
μέτρα για την βελτίωση του χώρου πρασίνου. 

2. Εγκρίσεις διαχειριστικών μελετών και τεχνικών εκ¬ 
θέσεων εργασιών 

α. Οι διαχειριστικές μελέτες και τεχνικές εκθέσεις της 
δασική βλάστησης, συντάσσονται από δασολόγο και 
συνυπογράφονται από γεωπόνο εφόσον φύονται και μη 
δασικά είδη, με ευθύνη της υπηρεσίας που διαχειρίζεται 
τους εν λόγω χώρους. 


β. Οι διαχειριστικές μελέτες συντάσσονται για χώ¬ 
ρους των 10 στρεμμάτων και άνω, ισχύουν για δέκα (10) 
χρόνια, και μετά τη λήξη τους ανανεώνονται για ίδιο 
χρονικό διάστημα, εφόσον τα δεδομένα του χώρου δεν 
έχουν μεταβληθεί. Ενδιαμέσως δύναται να τροποποι¬ 
ούνται, αναλόγως των συνθηκών και των έργων που 
απαιτούνται, χωρίς, εξ αυτού του λόγου, να ανανεώνεται 
και η συνολική διάρκεια ισχύος τους. 

γ. Γ ια χώρους κάτω των δέκα στρεμμάτων συντάσσο- 
νται τεχνικές εκθέσεις εργασιών για πέντε (5) χρόνια 
και με ετήσιο προϋπολογισμό. 

δ. Η έγκριση των διαχειριστικών μελετών ή τεχνικών 
εκθέσεων γίνεται από τον Γ ενικό Γ ραμματέα της οικεί¬ 
ας Αποκεντρωμένης Διοίκησης ύστερα από θεώρηση 
της δασικής υπηρεσίας, και η οποία ασκεί τον έλεγχο 
εφαρμογής και της εκτέλεσης εργασιών που προβλέ- 
πονται σε αυτές. 

Άρθρο 4 

Έγκριση έργων και εργασιών 

1. Η έγκριση των έργων και των εργσιών πραγματοποι¬ 
είται σύμφωνα με τα οριζόμενα στην παράγραφο 2 του 
άρθρου 5 Ν. 998/1979, όπως συμπληρώθηκε σύμφωνα με 
την παράγραφο 4 του άρθρου 1 Ν. 3208/2003. 

2. Για την έγκριση των έργων απαιτείται θετική γνώμη 
της αρμόδιας υπηρεσίας του Υπουργείου Παιδείας και 
Θρησκευμάτων, Πολιτισμού και Αθλητισμού. Σχετική η 
διάταξη της παραγράφου 1γ του άρθρου 49 Ν. 998/1979 
όπως ισχύει, καθώς και η παράγραφος 2 του άρθρου 5 
Ν. 998/1979, όπως ισχύει. 

3. Για τις συντηρήσεις των υφιστάμενων έργων και 
υποδομών δεν απαιτείται έγκριση των δασικών υπηρε¬ 
σιών, αλλά απλή ενημέρωσή τους από τους αρμόδιους 
για τη διαχείριση και λειτουργία φορείς. Δεν απαιτείται 
επίσης έγκριση για τις τρέχουσες φυτοτεχνικές περι¬ 
ποιήσεις (κλαδέματα, αποκλαδώσεις δένδρων). Εάν από 
την ανωτέρω ενημέρωση ή από το αποτέλεσμα της 
διαχείρισης κριθεί από τη δασική υπηρεσία ότι βλάπτε¬ 
ται η λειτουργία του πάρκου ως χώρου πρασίνου, τότε 
λαμβάνονται τα προσήκοντα από τη δασική νομοθεσία 
διοικητικά και ποινικά μέτρα. Οπωσδήποτε απαιτείται 
έγκριση του οικείου Δασαρχείου για κοπή και απο¬ 
μάκρυνση υγιών δένδρων, που κρίνεται ότι πρέπει να 
απομακρυνθούν για λόγους καλύτερης αρχιτεκτονικής 
διαρρύθμισης. 

4. Στην περίπτωση που απαιτηθούν νέα έργα ή τρο¬ 
ποποίηση υφισταμένων, τότε, για την έγκριση αυτών, 
απαιτείται τροποποίηση της εγκεκριμένης διαχειριστι¬ 
κής μελέτης (εφόσον δεν υπάρχει πρόβλεψη στη δια¬ 
χειριστική μελέτη για τα συγκεκριμένα έργα). 

5. Προϋπόθεση για την έγκριση των έργων σε χώρους 
πρασίνου είναι ή ύπαρξη εγκεκριμένης διαχειριστικής 
μελέτης ή εγκεκριμένης τεχνικής έκθεσης. 

Άρθρο 5 
Δημοσίευση 

1. Με την παρούσα δεν προκαλείται δαπάνη στο Δη¬ 
μόσιο. 

2. Για την έκδοση των τυχόν απαιτούμενων αδειών και 
γνωμοδοτήσεων για την εκτέλεση των έργων εφαρμό¬ 
ζεται η κατά περίπτωση κείμενη νομοθεσία. 

3. Μετά την δημοσίευση της παρούσας κάθε προ¬ 
ηγούμενη σχετική με τα ανωτέρω θέματα εγκύκλιος 
καταργείται. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 3 Ιουνίου 2013 

Ο ΑΝΑΠΛΗΡΩΤΗΣ ΥΠΟΥΡΓΟΣ 

ΣΤΑΥΡΟΣ ΚΑΛΑΦΑΤΗΣ 


ΔΙΟΡΘΩΣΕΙΣ ΣΦΑΛΜΑΤΩΝ 

( 2 ) 

Στην υπ’ αριθμ. Κ21178/341/23.4.2013 απόφαση του Γ ε¬ 
νικού Γραμματέα Αποκεντρωμένης Διοίκησης Πελοπον- 
νήσου, Δυτικής Ελλάδας και Ιονίου, που δημοσιεύθηκε 
στο ΦΕΚ 1162/Β'/13.5.2013, στη σελίδα 18765, στον αριθμό 
της απόφασης, γίνεται η εξής διόρθωση: 

Από τον εσφαλμένο: «Κ21178/23.4.2013», 
στον ορθό: «Κ21178/341/23.4.2013». 

(Από το Εθνικό Τυπογραφείο) 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε ίΐοοιρή ΡνΡ/ΟΡ: 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε.-Ε.Π.Ε. 

- 

- 

100 € 


• Η τιμή πώλησης μεμονωμένων Φ.Ε.Κ. σε μορφή οά-ΐΌΐτι από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 € ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορψή 

Δ' 

160 € 

Α.Α.Π. 

160 € 

Ε.Β.Ι. 

65 € 

Α.Ε.Δ. 

10 € 


Τεύχος 

Έντυπη μορφή 

Α.Ε.-Ε.Π.Ε. 

2.250 € 

Δ.Δ.Σ. 

225 € 

Α.Σ.Ε.Π. 

70 € 

Ο.Π.Κ. 

- 


Τεύχος 

Έντυπη μορφή 

Α' 

225 € 

Β' 

320 € 

Γ' 

65 € 

Υ.Ο.Δ.Δ. 

65 € 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά 
τα ταχυδρομικά έξοδα. 


• Η καταβολή γίνεταισε όλες τις Δημόσιες Οικονομικές Υπηρεσίες(Δ.Ο.Υ.).Το πρωτότυπο διπλότυπο (έγγραφο αριθμ. πρωτ. 9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ.Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της'Ενωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: τηλ.: 210 8220885. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν.βΐ^ΐ") 


Ηλεκτρονική Διεύθυνση: ήίίρ://νννννν.β1.9Γ - β-πιαΜ: ννβόιπ35ίβι·.βί@β1.9ΐ· 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08=00 ΜΕΧΡΙ 13=30 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


* Ο 2 Ο 1 5282106130008* 



ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 













































































